Koronavirukseen sairastunut käy Viikin normaali­koulua ja pelaa HJK:n juniori­joukkueessa, altistuneita noin 130 – tämä tilanteesta tiedetään

Suomessa on vahvistettu nyt kuusi koronavirustartuntaa. Yksi sairastuneista on lapsi, joka on käynyt Viikin normaalikoulua. Altistuneita on yhteensä 130 ja heidät on määrätty kotikaranteeniin.

Vasemmalta: Helsingin pormestari Jan Vapaavuori, ylilääkäri Asko Järvinen ja ylilääkäri Taneli Puumalainen uusia koronavirustartuntoja koskevassa Husin tiedotustilaisuudessa sunnuntaina Helsingissä.­

Sunnuntaina varmistui kolme uutta koronavirustartuntaa. Kaikkiaan Suomessa on nyt todettu kuusi koronavirustartuntaa.

Helsingin ja Uudenmaan sairaanhoitopiiri (Hus), Helsingin kaupunki ja Terveyden ja hyvinvoinnin laitos (THL) kertoivat sunnuntai-iltana lisätietoa Husin alueella todetuista uusista koronavirustartunnoista.